**29. JUULI KUNI 4. AUGUST LOOVUSE JA KUNSTI LAAGRI KODUKORD**

* Laagri territoorium on piiritletud. Piiritletud territooriumilt lahkumine on lubatud ainult koos noorsootöötajatega või etteteatamisel ka koos lapsevanemaga või eestkostjaga.
* Ujuma ja randa tohib minna ainult koos noorsootöötajatega.
* Igapäevaselt tuleb koristada enda tuba, hoida korras oma voodi ning täita üldhügieeninõudeid.
* Noorsootöötajatel on õigus tube kontrollida.
* Tubadest lahkudes tuleb kontrollida, et aknad ja uksed oleksid suletud ning elektrivalgustus ja elektriseadmed  välja lülitatud.
* Akna peal viibimine ja sealt välja ronimine, kaldumine jne, on keelatud.
* Mobiiltelefone ja väärtesemeid laagrisse pigem kaasa mitte võtta - laagri korraldaja ei vastuta kaotatud esemete eest.
* Alkoholi, narkootiliste ainete ja tubakatoodete laagri territooriumile toimetamine ning nende tarbimine on rangelt keelatud.
* Tulekahju ja muude ohuolukordade tekkimisel tuleb sellest kohe informeerida noorsootöötajaid ning koguneda eelnevalt kokkulepitud kohta.
* Lahtise tule tegemine, lõkke süütamine, jne on keelatud.
* Materiaalse kahju tekitamisel noortelaagri, isiklikule ja muule varale, on kahju kohustatud hüvitama lapsevanem või eestkostja.
* Laagris on öörahu kell 23 kuni 8. Öörahu ajal viibitakse oma toas.
* Laager on peamiselt nutivaba, telefoni kasutamiseks on kindel ajavahemik igal õhtul.
* Saarel on ebaühtlane mobiililevi, teie laps ei pruugi olla igal ajal kättesaadav.
* Osalejad suhtuvad looduskeskkonda hoolivalt ja säästlikult ning hoidma territooriumi korraliku ja puhtana.
* Noorsootöötaja võib noorelt hoiule võtta vaimset ja füüsilist turvalisust ohustavad eseme(d): külm- ja tulirelvad, kemikaalid, tuletikud ja -masinad, narkootilised ained, alkohol, aerosoolid, pürotehnika, salvestusseadmed jms.
* Eseme(te) hoiule võtmise eesmärk on tagada noorte ja noorsootöötajate vaimne ja füüsiline turvalisus.
* Noorsootöötaja koostab protokolli eseme(te) hoiule võtmise kohta.
* Ese(med) hoiustatakse staabis või muus turvalises kohas.
* Ese(med) tagastatakse lapsevanemale või eestkostja allkirja vastu v.a külm- ja tulirelvad ning narkootilised ained, mis edastatakse politseile.
* Laagris osalejad on kohustatud täitma kodukorda, päevakava, laagri juhataja ja noorsootöötajate korraldusi.
* Kõrvalistel isikutel on laagri territooriumil viibimine keelatud
* Külastuspäeva ei toimu.
* Kergemate vigastuste korral, kui ei ole võimalik tuvastada olukorra tõsidust terviklikult, helistatakse nõuandeliinile ning oodatakse juhiseid nõuandeliinidelt.
* Laagri kodukorrast mittekinnipidamisel võetakse ühendust lapsevanema või hooldajaga ning  vajadusel saadetakse noor enne laagrivahetuse lõppu koju. Laagritasu lapsevanemale ei hüvitata, transpordi organiseerib laagri korraldaja ja selle eest tasub lapsevanem või eestkostja.